Ντανιέλ Κόμεν

Ο Ντανιέλ Κίπτζενικ Κόμεν (Daniel Kipngetich Komen, γεννήθηκε 17 Μαΐου 1976) και είναι Κενυάτης δρομέας μεσαίων και μεγάλων αποστάσεων. Επί του παρόντος κατέχει το παγκόσμιο ρεκόρ για τα 3.000 μέτρα, τόσο του ανοικτού (7:20.67 το 1996) όσο και του κλειστού στίβου (7:24.90 το 1998).

Επιπλέον, με το παγκόσμιο ρεκόρ 7:58.61 στα δύο μίλια που πέτυχε το 1997, παραμένει ο μοναδικός άνδρας στην ιστορία που έχει τρέξει διαδοχικά
κάτω από τέσσερα λεπτά το μίλι, καταγράφοντας χρόνο 3:59.4 τόσο στο πρώτο όσο και στο δεύτερο μισό του αγώνα. Ο Κόμεν ήταν επίσης ο δεύτερος άντρας μετά τον Σαΐντ Αουίτα, που έχει "σπάσει" το φράγμα των δεκατριών λεπτών για τα 5.000 μέτρα, των επτάμισι λεπτών για τα 3.000 μέτρα και των τρεισήμισι λεπτών για τα 1.500 μέτρα.

 Τα πρώτα χρόνια της ζωής 
Ο Κόμεν γεννήθηκε στην περιοχή Elgeyo Marakwet District. Είναι από τη φυλή Keiyo και συγκεκριμένα από την υποφυλή Kalenjin people και μεγάλωσε στην αγροτική περιοχή Rift Valley Province της Κένυας. Ένα από τα δεκατέσσερα παιδιά, ο Κόμεν ξεκίνησε να τρέχει από την ηλικία των εφτά για να πηγαινοέρχεται από το σχολείο. Οι δρομικές του ικανότητες ανακαλύφθηκαν και στην ηλικία των 14 ταξίδεψε στην Αυστραλία. Ο Κόμεν είχε μια εξαιρετική καριέρα στην κατηγορία των νέων: στην ηλικία των 17, κατετάγη δεύτερος στο Παγκόσμιο Πρωτάθλημα Νέων Ανώμαλου Δρόμου και το 1994, έγινε παγκόσμιος πρωταθλητής νέων στα 5000 και 10000 μέτρα.

 Καριέρα 
Ο Κόμεν εμφανίστηκε πρώτη φορά στην κατηγορία αντρών το 1994 όταν κέρδισε μία θέση στην ομάδα των 10000 μέτρων της Κένυας για τους Αγώνες Κοινοπολιτειας του 1994, όπου κατετάγη ένατος. Την επόμενη χρονιά 
στη συνάντηση στίβου στη Ρώμη, κατέρριψε το παγκόσμιο ρεκόρ στους νέους στα 5000 μέτρα με χρόνο 12:56.15, βοηθώντας παράλληλα τον Μόζες Κιπτανούι να καταρρίψει το παγκόσμιο ρεκόρ. Το 1996 ο Κόμεν άρχισε να κυριαρχεί στα 5000 μέτρα. Στη μνήμη πολλών έχει μείνει η αντιπαράθεση του με τον Χαϊλέ Γκεμπρεσελασιέ, τα πιο αξιοσημείωτα επιτεύγματά του έγιναν σε μία περίοδο δύο χρόνων από το 1996 ως το 1998, κατά τη διάρκεια της οποίας κατέρριψε σειρά από παγκόσμια ρεκόρ. 

Τον Σεπτέμβριο του 1996 στο Ριέτι της Ιταλίας, ο Κόμεν έτρεξε τον εκπληκτικό χρόνο  παγκοσμίου ρεκόρ των 7:20.67 στα 3000 μέτρα, καταρρίπτοντας το προηγούμενο ρεκόρ του Νουρεντίν Μορσελί κατά 4,44 δευτερόλεπτα. Ένα χρόνο μετά ο Κόμεν έγραψε ξανά ιστορία. Στο Χέχτελ του Βελγίου ο Κόμεν έγινε ο πρώτος (και ο μοναδικός μέχρι στιγμής) άντρας που έτρεξε τα δύο μίλια σε χρόνο κάτω από 8 λεπτά, καταγράφοντας παγκόσμιο ρεκόρ με χρόνο 7:58.61. Το πρώτο μίλι του ήταν γρηγορότερο από το πρώτο κάτω των τεσσάρων λεπτών μίλι του Ρότζερ Μπάνιστερ, ενώ το δεύτερό του το ισοφάρισε. Μόλις επτά μήνες αργότερα σε μία αθλητική συνάντηση στο Περθ της Αυστραλίας ο Κόμεν έτρεξε με χρόνο 7:58.91, χάνοντας το παγκόσμιο ρεκόρ για μόλις 0.30 δευτερόλεπτα. 

Τον Αύγουστο του 1997 κατέρριψε το παγκόσμιο ρεκόρ των 5000 μέτρων κατά δύο δευτερόλεπτα του Χαϊλέ Γκεμπρεσελασιέ με χρόνο 12:39.74. Μόλις δώδεκα μέρες μετά από το προηγούμενο παγκόσμιο ρεκόρ με χρόνο 7:26.15 που έθεσε ο Γκεμπρεσελασιέ, ο Κόμεν κατέρριψε το ρεκόρ των 3000 μέτρων κλειστού στίβου με χρόνο 7:24.90, στη Βουδαπέστη στις 6 Φεβρουαρίου του 1998. Το επίτευγμα αυτό χαρακτηρίζεται ακόμα από τον αθλητικό κόσμο ως το Έβερεστ "Bekele to hit the boards for the first time in Stuttgart". iaaf.org. 29 Ιανουαρίου 2004. Ανακτήθηκε 4 Νοεμβρίου 2013. See paragraph 12 of the article. και έχει βελτιωθεί μόνο δύο φορές στον ανοιχτό στίβο και η μία εξ αυτών από το παγκόσμιο ρεκόρ του ίδιου του Κόμεν. Ο Κενενίσα Μπεκέλε πιστεύει ότι το να καταρριφθεί το ρεκόρ του Κόμεν είναι "εφικτό μόνο σε μια ξεχωριστή μέρα αν "το pacing" είναι καλό και αν όλα τα άλλα είναι τέλεια."

Άλλα επιτεύγματά του είναι η πρώτη θέση στα 5000 μέτρα στο Παγκόσμιο Πρωτάθλημα Στίβου το 1997 στην Αθήνα και στους Αγώνες Κοινοπολιτειας το 1998. Κέρδισε, επίσης, τον αγώνα 5000 μέτρων του Παγκοσμίου Κυπέλλου το 1998. Μετά από τη δημοσιότητα από τα τέλη του 1990, ο Κόμεν πλέον εξυπηρετεί τα καθήκοντα του προέδρου της Αθλητικής Ένωσης Keiyo North Rift και είναι συν-διευθυντής ενός ιδιωτικού σχολείου με τη γυναίκα του Τζόις.

 Καλύτερες επιδόσεις  
+Τα προσωπικά ρεκόρ και η θέση του στην παγκόσμια κατάταξη όλων των εποχών. Όλοι οι χρόνοι και οι κατατάξεις έχουν παρθεί από τον ιστότοπο World Athletics.ΑπόστασηΧρόνοςΚατάταξη όλων των εποχώνΗμερομηνίαΤοποθεσία1500 μέτρα3:29.4620ος16 Αυγούστου 1997Μονακό1 μίλι3:46.385ος26 Αυγούστου 1997Βερολίνο2000 μέτρα4:51.308ος5 Ιουνίου 1998Μιλάνο3000 μέτρα (ανοικτός)7:20.67Παγκόσμιο ρεκόρ1 Σεπτεμβρίου 1996Ριέτι3000 μέτρα (κλειστός)7:24.90Παγκόσμιο ρεκόρ6 Φεβρουαρίου 1998Βουδαπέστη2 μίλια7:58.611ος19 Ιουλίου 1997Χέτσελ5000 μέτρα12:39:744ος22 Αυγούστου 1997Βρυξέλλες10000 μέτρα27:38.32315ος30 Αυγούστου 2002Βρυξέλλες

Διεθνείς διοργανώσεις
1994Παγκόσμιο Πρωτάθλημα ΝέωνΛισαβόνα, Πορτογαλία1ος5000μ13:45.371994Παγκόσμιο Πρωτάθλημα ΝέωνΛισαβόνα, Πορτογαλία1ος10000μ28:29.741998Αγώνες Κοινοπολιτειας Κουάλα Λουμπούρ, Μαλαισία1ος5000μ13:22.57

 Παραπομπές 

Κατηγορία:Κενυάτες αθλητές του στίβου
Κατηγορία:Δρομείς μεγάλων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου